證據顯示，有好多慰安婦惹到性病，重有尐因為多次墮胎而不孕。慰安婦有時重要充當護士、工人甚至係士兵，極個別情況之下，為咗掩蓋罪證，佢哋重會被集體槍殺。有調查顯示，慰安婦只可以攞40%賣淫所賺嘅錢，60%要交俾軍方。中國喺文革時期，倖存嘅慰安婦往往會受到社會嘅歧視同迫害，但係呢種現象響今日嘅中國社會已經唔存在。